दिल्ली की संस्था ने शहर के कबीर आश्रम पर लगाया नि:शुल्क उपचार शिविर
दिल्ली की एक स्वयंसेवी संस्था की ओर से शहर के कबीर आश्रम पर उन मरीजों के लिए निशुल्क चिकित्सा शिविर लगाया जा रहा है जो ब्लडप्रेशर, डायबिटीज, अस्थमा, मोटापा और जोड़ों में दर्द जैसी बीमारियों से ग्रसित हैं। खास बात यह है कि शिविर में आधुनिक मशीन से बायोबेव्स थैरेपी के जरिए मरीजों का उपचार किया जा रहा है। इस शिविर में मरीजों की तादाद बढ़कर बुधवार को 50 के पार हो गई। बीमारियों से छुटकारा पाने के लिए मरीजों को न इंजेक्शन लगवाना पड़ेगा और न ऑपरेशन कराने की जरूरत है। इसमें पैसा भी खर्च नहीं होगा। बस मरीजों को 15 दिन तक सुबह और शाम नियमित रूप से एक घंटे तक शिविर में बायोबेव्स थैरेपी करवानी पड़ेगी
नई दिल्ली की संस्था ऑलहील द्वारा दिल्ली, मप्र और राजस्थान के 45 शहरों में एक साथ यह शिविर लगाए जा रहे हैं। शहर के बड़ौदा रोड स्थित कबीर आश्रम पर ऑलहील संस्था की ओर से निशुल्क चिकित्सा शिविर तीन दिन पूर्व प्रारंभ किया जा चुका है। इस शिविर का लाभ उठाने के लिए शहर के अलावा बड़ौदा, कराहल और दांतरदा क्षेत्र से भी मरीज पहुंच रहे हैं। शिविर प्रभारी मंजू तोमर ने बताया कि शिविर में मरीजों की संख्या 54 हो गई है। इनमें ज्यादातर ब्लडप्रेशर, जोड़ का दर्द और अस्थमा रोगियों की तादाद ज्यादा है। पीडि़त मानवता की सेवा की भावना से लगाए जा रहे इस शिविर में विभिन्न बीमारियों से ग्रस्त मरीजों को बायोबेव्स थैरेपी देने के बाद एक ही जगह दौड़ लगवाते हुए कसरत कराई जाती है।
स्टूडेंट कर रहे हैं सहयोग
आलहील संस्था की ओर से लगाए जा रहे इस शिविर में शहर के पीजी कॉलेज के अलावा स्कूली छात्र भी बढ़चढ़ कर योगदान कर रहे हैं। छात्रोंं का दल रोजाना सुबह-शाम शिविर में मरीजों के लिए बायोबेव्स थैरेपी मशीन पर अपनी निशुल्क सेवाएं दे रहे हैं। इनमे आठ छात्राएं और 12 छात्र कालेज व उत्कृष्ट स्कूल के शामिल हैं।
ऑलहील संस्था की ओर से बायोवेव्स थैरेपी से नि:शुल्क उपचार कराते रोगी।
मरीजों के लिए कारगर है थैरेपी
हमारी संस्था इस समय तीन राज्य में एक साथ 45 शहरों में यह शिविर लगा रही है। बिना ऑपरेशन व इंजेक्शन के मरीजों का बायोबेव्स थैरेपी से इलाज की सुविधा पूरी तरह निशुल्क दी जा रही है। ब्लडप्रेशर, डायबिटीज, अस्थमा, मोटापा और जोड़ों के दर्द जैसी बीमारी में बायोबेव्स थैरेपी कारगर है। इसमें मरीज को 15 दिन में फायदा मिलने लगता है। मंजूसिंह तोमर, शिविर प्रभारी, ऑलहील संस्था, श्योपुर
न इंजेक्शन न चीरफाड़, बायोबेव्स थैरेपी से इलाज
नि:शुल्क कैंप
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva